ཕྱག་གླུ་བཞུགས་སོ། །༈ན་མོ་མ་ཧཱ་མུ་དཱ་ཡཱ། སྐྱབས་དུས་གསུམ་སངས་
རྒྱས་ཐམས་ཅད་དང༌། །ཐུགས་བདེ་སྟོང་ངོ་བོར་དབྱེར་མེད་པའི། །ཕ་རྗེ་བཙུན་
ངག་དབང་རྡོ་རྗེ་ཞབས། །བུ་བདག་སྙིང་པདྨོའི་ལྟེ་བར་བཞུགས། །རྗེ་བླ་མའི་
431

ཐུགས་དགོངས་རྫོགས་པ་དང༌། །རྟེན་དལ་འབྱོར་སྙིང་པོ་བླང་བའི་ཕྱིར། །བློ་ངེས་
འབྱུང་ དྲག་ པོས་ སྐྱབས་ འགྲོ་ དང༌། ། བྱམས་ སྙིང་ རྗེ་ བྱང་ ཆུབ་ སེམས་ མཆོག་
བསྐྱེད། །ལམ་ཟབ་མོ་བླ་མའི་རྣལ་འབྱོར་དང༌། །ལས་བསག་སྦྱང་གསོལ་འདེབས་
ནན་ཏན་མཐར། །རྗེ་བླ་མའི་གསང་གསུམ་རིན་ཆེན་དང་། །རང་སྒོ་གསུམ་ལྕགས་
ཁམས་དབྱེར་མེད་བསྲེས། །དུས་གསུམ་གྱི་རྣམ་རྟོག་རྒྱུན་བཀག་ནས། །སེམས་
གསལ་རིག་ངོ་བོར་རྩེ་གཅིག་བལྟས། །དུས་དེ་ཚེ་རྣམ་རྟོག་འགྱུས་མ་ཐག །ངོས་
ཟིན་ནས་རལ་སྐོར་མཁན་བཞིན་བཅད། །ཡང་རེ་འགའ་མ་ཡོངས་གློད་པ་དང༌། །
བློས་རྣམ་རྟོག་ངོ་བོར་ཅེར་གྱིས་བལྟས། །དུས་དེ་ཚེ་ཆུ་ལ་ཆུ་བུར་བཞིན། །སེམས་
གསལ་རིག་ཁོ་ནའི་ངང་དུ་ཡལ། །སེམས་གསལ་རིག་ལ་སོགས་འཁོར་འདས་ཀྱི།
ཆོས་བདེན་བདེན་སྣང་བ་ཅི་ཤར་ཡང༌་། །ནང་རང་སེམས་ཙམ་གྱི་རི་མོ་ལས། །
ཡུལ་སྟེང་ནས་གྲུབ་པ་མེད་པའི་ཚུལ། ། གཅིག་འདུ་བྲལ་རྟེན་འབྲེལ་ ལ་ སོགས་
པའི། །ལུང་རིགས་པའི་ལམ་ནས་ངེས་བྱས་ཏེ། །དབྱིངས་བདེན་སྟོང་ནམ་མཁའི་
རྣལ་འབྱོར་མཆོག །བློས་དཔྱད་ཅིང་འཇོག་པའི་ཚུལ་གྱིས་བསྐྱངས། །སླར་ཐ་སྙད་
བློ་ངོར་ཆོས་རྣམས་ཀུན། །མིང་ཙམ་གྱིས་བྱ་བ་བྱེད་མཐོང་ནས། །དགེ་ཅི་མཆིས་
མཁའ་མཉམ་འགྲོ་དོན་དུ། །དཔལ་བླ་མེད་རྫོགས་བྱང་རྒྱུ་རུ་བསྔོས། །གཏམ་འདི་
ཉིད་ཞྭ་སེར་རིང་ལུགས་པ། །མིང་དྷརྨ་བྷ་དྲར་གྲགས་པ་དེས། །ལོ་དངོས་པའི་ཟླ་
ཚེས་བཟང་པོ་ལ། །གནས་དབེན་པ་དགའ་ལྡན་རྩེ་མོར་སྨྲས། ། ། །སརྦ་མངྒ་
ལཾ། །༈
།